Document ID: 32006R1549

KOMISIJAS REGULA (EK) Nr. 1549/2006
(2006. gada 17. oktobris),
ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu (1), un jo īpaši tās 9. un 12. pantu,
tā kā:
(1)
Ar Regulu (EEK) Nr. 2658/87 ir izveidota preču nomenklatūra, še turpmāk “kombinētā nomenklatūra”, kas atbilst gan kopējā muitas tarifa, gan Kopienas ārējās tirdzniecības statistikas un pārējās Kopienas politikas prasībām attiecībā uz preču ievešanu vai izvešanu.
(2)
Tiesību aktu vienkāršošanas labad ir lietderīgi atjaunināt kombinēto nomenklatūru un pielāgot tās struktūru.
(3)
Kombinētā nomenklatūra jāgroza, lai ņemtu vērā šo: grozījumus prasībās attiecībā uz statistiku un tirdzniecības politiku, izmaiņas, kas veiktas, lai pildītu starptautiskās saistības, tehnoloģiju vai saimniecisko attīstību, tekstu savstarpējas pielīdzināšanas vai izskaidrošanas vajadzību, kā arī izmaiņas saskaņotās sistēmas nomenklatūrā saskaņā ar Muitas sadarbības padomes 2004. gada 26. jūnija ieteikumu un no tā izrietošo.
(4)
Saskaņā ar Regulas (EEK) Nr. 2658/87 12. pantu minētās regulas I pielikums no 2007. gada 1. janvāra ir jāaizstāj ar kombinētās nomenklatūras pilno redakciju kopā ar autonomajām un līgtajām nodokļa likmēm, kas izriet no Padomes vai Komisijas pieņemtajiem pasākumiem.
(5)
Šajā regulā paredzētie pasākumi ir saskaņā ar Muitas kodeksa komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 2658/87 I pielikumu aizstāj ar šīs regulas pielikumu.
2. pants
Šī regula stājas spēkā 2007. gada 1. janvārī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 17. oktobrī

Labels: 3